Dag oue baba op vullishoop gevindNetcare911 (Foto: Verskaf) ŉ Dag oue babaseuntjie is Dinsdag omstreeks 10:00 op ŉ vullishoop langs die pad in Burlington Heights in Chatsworth, KwaZulu-Natal, gevind. Die baba was vol miere. Shawn Herbst, woordvoerder van Netcare911, sê hulle is na die gebied ontbied waar die babaseuntjie op die vullishoop gevind is. Met aankoms by die vullishoop het paramedici die baba begin ondersoek. “Die baba was bepaald pasgebore, want hy was nog met plasenta bedek.” Herbst sê die baba was gedehidreer en het gesukkel om asem te haal. Paramedici het die baba in die ambulans begin behandel. Nadat hy gestabiliseer is, is die baba na die hospitaal geneem vir verdere mediese behandeling.